![armenia_small_emblem[1]]()

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

30 մարտի 2023 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՆՈՅԵՄԲԵՐԻ 18-Ի N 1176-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ

Մ Ա Ս Ի Ն

-----------------------------------------------------------------------------------------------------------

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին մասը՝ Հայաստանի Հանրապե­տության կառավարությունը ո ր ո շ ու մ է.

1. **Հայաստանի Հանրապետության կառավարության** 2016 թվականի նոյեմ­բերի 18-ի«**Պրոբացիայի պետական ծառայության տվյալների շտեմարանի մեջ ներառվող տեղեկությունների հավաքման և օգտագործման ընթացակարգը սահ­մանելու մասին»** N 1176-Նորոշման հավելվածում՝

1) լրացնել նոր` հետևյալ բովանդակությամբ 8.1-ին կետով՝

«8.1. Պրոբացիայի ծառայությունն ապահովում է տվյալների շտեմարանում պահպանվող էլեկտրոնային փաստաթղթերի պաշտպանությունը՝ ձեռնարկելով տեղեկատվական համակարգերի ենթակառուցվածքների սպասարկման և շահա­գործ­ման համար անհրաժեշտ ծրագրային և ապարատային պաշտպանության միջոցներ:».

2) լրացնել նոր` հետևյալ բովանդակությամբ 9.1-ին կետով՝

«9.1. Պրոբացիայի շահառուն կամ պրոբացիայի շահառուի գրավոր համա­ձայնությամբ՝ նրա օրինական ներկայացուցիչն ունեն տվյալների շտեմարանում պահվող պրոբացիայի շահառուի անձնական տվյալներին վերաբերելի տեղեկու­թյուններին ազատ հասանելիություն:»:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

 Երևան